armvectores/hy_wikipedia_2023 huggingface dataset:
Աբել Բրագա

Աբել Բրագա (պորտ.՝ Abel Carlos da Silva Braga, սեպտեմբերի 1, 1952(1952-09-01), Ռիո դե Ժանեյրո, Բրազիլիա), բրազիլացի նախկին ֆուտբոլիստ (պաշտպան), այժմ մարզիչ։


== Կենսագրություն ==
Որպես ֆուտբոլիստ՝ Աբել Բրագան ամենամեծ հաջողությունների հասել է «Ֆլումինենսե» ակումբում 1970-ականներին․ «եռագույնների» հետ միասին Աբելը հաղթել է նահանգի չորս առաջնություններում։ 1977 թվականին նա նվաճել է իր 5-րդ տիտղոսը «Վասկո դը Գամայի» հետ։ Բրազիլիայի ազգային հավաքականի կազմում մասնակցել է մեկ պաշտոնական հանդիպման (և մի քանի ոչ պաշտոնական խաղերի)։
Դառնալով մարզիչ՝ նա նշանակալի հաջողությունների է հասել տարբեր թիմերի հետ։ Մասնավորապես «Վասկո դա Գամայի», «Ֆլամենգոյի» և «Ֆլումինենսեի» հետ նա չորս անգամ հաղթել է Ռիո դե Ժանեյրո նահանգի առաջնություններում, իսկ «Ինտերնասիոնալի» հետ ակումբի պատմության մեջ առաջին անգամ հաղթել է Լիբերտադորեսի գավաթի խաղարկությունում և աշխարհի ակումբային առաջնությունում 2006 թվականի։ 2008-2011 թվականներին գլխավորել է «Ալ Ջազիրա» ակումբը (Աբու Դաբի), որը 2011 թվականին նվաճել է «ոսկե դուբլ» ԱՄԷ-ի առաջնությունում։
2013 թվականի դեկտեմբերի 13-ին նա վերանշանակվել է «Ինտերնասիոնալի» գլխավոր մարզիչ։
2015-2016 թվականներին երկրորդ անգամ աշխատել է «Ալ Ջազիրայի» հետ։
2016 թվականի դեկտեմբերի 1-ին նշանակվել է «Ֆլումինենսեի» գլխավոր մարզիչ 2017 թվականի մրցաշրջանի համար։


== Ձեռքբերումներ ==


=== Որպես ֆուտբոլիստ ===
Ռիո դե Ժանեյրո նահանգի չեմպիոն (3) – 1971, 1973, 1975, 1976 (Ֆլումինենսե), 1977 (Վասկո դա Գամա)
Աշխարհի առաջնության բրոնզե մեդալակիր – 1978


=== Որպես մարզիչ ===
Բրազիլիայի չեմպիոն – 2012
Ռիո դե Ժանեյրո նահանգի չեմպիոն (4) – 2000 (Վասկո դա Գամա), 2004 (Ֆլամենգո), 2005, 2012 (Ֆլումիննեսե)
Ռիու Գրանդի դու Սուլ նահանգի չեմպիոն (2) – 2008, 2014
Պարանա նահանգի չեմպիոն (2) – 1998 (Ատլետիկո Պարանաենսե), 1999 (Կորիտիբա)
Պերնամբուկու նահնգի չեմպիոն – 1987
ԱՄԷ չեմպիոն – 2010/11
ԱՄԷ գավաթակիր – 2010/11
Լիբերտադորեսի գավաթի դափնեկիր – 2006
ՖԻՖԱ աշխարհի ակումբային առաջնության հաղթող – 2006
Դուբայի գավաթի դափնեկիր – 2008


== Ծանոթագրություններ ==
60-րդ հյուսիսային զուգահեռական

60-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 60°-ի անկյուն կազմող կետերից կազմված շրջագիծն է։ 
Անցնում է Հյուսիսային Ամերիկայով, Ատլանտյան օվկիանոսով, Եվրոպայով, և Ասիայով։
Երկրի վրա գտնվող այս լայնության կետերից նայելիս արևը հորիզոնից վերև է գտնվում 18 ժամ 52 րոպե՝ ամառային և 5 ժամ 52 րոպե՝ ձմեռային արևադարձերի ժամանակ։ Հորիզոնից Արեգակի բարձրությունը հունիսի 21-ին կազմում է 53․83°, դեկտեմբերի 21-ին՝ 6․17°
Հեռավորությունը հյուսիսային բևեռից 3348 կմ է, հասարակածից` 6654։ 
Երկարությունը 20 088 կմ է, որը կազմում է հասարակածի երկարության կեսը։


== Աշխարհի շուրջ ==
Սկսած ամսաթվի սահմանից դեպի արևելք


== Տե'ս նաև` ==
59-րդ հյուսիսային զուգահեռական
61-րդ հյուսիսային զուգահեռական
60-րդ հարավային զուգահեռական


== Ծանոթագրություններ ==
Սեփական ցանկությամբ

«Սեփական ցանկությամբ» (ռուս.՝ По собственному желанию), խորհրդային մուլտիպլիկացիոն ֆիլմ, որ ստեղծվել է «Սոյուզմուլտֆիլմ» ստուդիայում 1986 թվականին։ Մուլտֆիլմի շարունակությունն է 1982 թվականին ստեղծված «Չարաճճիներ» («Бедокуры») մուլտֆիլմը։


== Սյուժե ==
Խոհարարին բառացիորեն վտարում են ճաշարանից՝ «սեփական ցանկությամբ» պաշտոնական ձևակերպմամբ։ Նա իր հետ տանում է իր ուղեպայուսակը, «Լավագույն խոհարարին» դիպլոմը և իր սիրելի շիկամազ կատվի հետ գնում նոր աշխատանք փնտրելու։ Նրանք տեսնում են, որ հայտարարությունների տախտակին փակցված թղթին գրված է, որ «Նեպտուն» նավին պետք է կոկ։ Խոհարարն ու կատուն ուրախանում են և վազում դեպի նավը։ Միչմանն ընդունում է խոհարարին, բայց կատվին վռնդում է։ Հնարամիտ կատուն, չցանկանալով բաժանվել իր ընկեր խոհարարից, փորձում է ամեն գնով հայտնվել նավում՝ հաղթահարելով միչմանի ստեղծած խոչընդոտները։ Նրան օգնում են խոհարարն ու մկնիկը։ Արդյունքում քիչ է մնում, որ նրանք բոլորը խորտակվեին նավի հետ միասին։ Սակայն նրանք փրկվում են, որովհետև օգնում են մեկը մյուսին։


== Ստեղծողներ ==


== Փաստեր ==
Մուլտֆիլմում չի արտասանվում ոչ մի բառ։


== Տես նաև ==
Թոմն ու Ջերին


== Ծանոթագրություններ ==
Շամդինանի գավառակ

Շամդինան, գավառակ Արևմտյան Հայաստանում, Վանի վիլայեթի Հեքյարիի գավառում։ Կենտրոնը Նեհրի գյուղաքաղաքն էր։


== Բնակչություն ==
Շամդիանի գյուղախումբը Օրամար գյուղախմբի հետ 1877-1878 թվականներին ուներ 37591 բնակիչ, որից 3245-ը հայեր։ Իսկ ամբողջ գավառակը 1890 թվականին 1890 թվականին ուներ 18470 բնակիչ, իսկ 1890 թվականին՝ 16580 բնակիչ։


== Տնտեսություն ==
Բնակչության հիմնական զբաղմունքը ծխախոտագործությունն էր։


== Վարչական բաժանում ==
Շամդիանի գյուղախումբը Օրամար գյուղախմբի հետ 1877-1878 թվականներին ուներ 99 գյուղ։ 1890 թվականին ողջ գավառակն ուներ140 գյուղ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արագյոլիշ

Արագյոլիշ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սուրբ Օհան եկեղեցի (Բաբերդ)

Անվան այլ կիրառումների համար տե՛ս՝ Սուրբ Օհան եկեղեցի (այլ կիրառումներ)Սուրբ Օհան եկեղեցի, եկեղեցի Կարինի նահանգի Բաբերդ քաղաքում։


== Պատմություն ==
Մինչև 1915 թվականը գործում էր։


== Ծանոթագրություններ ==
Գագիկ Խաչատրյան (գրող)

Անվան այլ կիրառումների համար տե՛ս՝ Գագիկ Խաչատրյան (այլ կիրառումներ)Գագիկ Խաչիկի Խաչատրյան (հունվարի 1, 1954(1954-01-01), Կիրովական, Հայկական ԽՍՀ, ԽՍՀՄ), հայ բանաստեղծ, արձակագիր, դրամատուրգ։ Հայաստանի գրողների միության անդամ (2012)։


== Կենսագրություն ==
Գագիկ Խաչատրյանը ծնվել է 1954 թվականի հունվարի 1-ին, Կիրովական քաղաքում (այժմ՝ ՀՀ Լոռու մարզ, քաղաք Վանաձոր)։ Ավարտել է Վանաձորի Հովհաննես Թումանյանի անվան պետական մանկավարժական համալսարանը։  Հայոց լեզու և գրականություն, գեղագիտություն է դասավանդել Արագածի, Լոռու մարզերում և Երևանում որպես հանրակրթական դպրոցներում։ 2004-2009 թվականներին եղել է ՀՀ մշակույթի նախարարության մշակութային քաղաքականության վարչության պետական ծրագրերի, կրթության և մշակութային համագործակցության բաժնի գլխավոր մասնագետ, 2009-2010 թվականներին՝ ՀՀ մշակույթի նախարարության հրատարակչական գործի գործակալության պոլիգրաֆիայի բաժնի պետ, 2010 թվականից՝ «Գրքի և հրատարակչական գործի կենտրոն» ՊՈԱԿ-ի տպագիր արտադրանքի բաժնի պետ։


== Երկեր ==
Հեծանվորդը տակառում, Երևան, 2013։
Գոռան լիճ (պատմվածքներ), Երևան, 2010։
Բառի գույնը (բանաստեղծություններ), Երևան, 2007։
Զննումներ (բանաստեղծություններ), Երևան, 1999։


== Ծանոթագրություններ ==
Բիշոպի օղակ

Եպիսկոպոսի օղակ կամ Բիշոպի օղակ (Bishop's Ring), ցրված դարչնագույն կամ կապտավուն լուսապսակ, որը դիտվում է արևի շուրջ։ Այն սովորաբար նկատվում է մեծ հրաբխային ժայթքումներից հետո։ Բիշոպի օղակի դիտման առաջին գրանցումը կատարել է Հոնոլուլուի վերապատվելի Եպիսկոպոս Սերենո Էդվարդսը, 1883 թվականի օգոստոսի 27-ին Կրակատոա հրաբխի ժայթքումից հետո։


== Պատմություն ==
Կրակատոա հրաբխի հսկա պայթյունը մթնոլորտ է նետել հսկայական քանակությամբ փոշի և ցնդող գազեր։ Սուլֆատային աերոզոլները մնալով ստրատոսֆերայում՝ մի քանի տարի առաջացրել են գունավոր արևածագներ և մայրամուտներ։ Այս օղակի առաջին դիտարկումը հրապարակվել է 1883 թվականին՝ նկարագրվելով որպես «թույլ լուսապսակ» արևի շուրջ։ Եպիսկոպոս Սերենո Էդվարդսը դիտել է այդ երևույթը 1883 թվականի սեպտեմբերի 5-ին. երևույթը հետագայում անվանակոչվեցլ է նրա անունով և դարձել շվեյցարացի օդերևութաբան Ալբերտ Ռիգենբախի 1886 թվականի պրոֆեսորական ատենախոսության (Habilitationsschrift) թեման։


== Նկարագրություն և պատճառ ==
Դիտարկումների մեծ մասի համաձայն օղակի ներքին եզրը սպիտակավուն կամ կապտավուն սպիտակ է, իսկ արտաքինը՝ կարմրավուն, դարչնագույն կամ մանուշակագույն։ Օղակով պարփակված տարածքը զգալիորեն ավելի լուսավոր է, քան նրա շրջակայքը։ Դրսի կարմիրի հետ գույների հաջորդականությունից կարելի է եզրակացնել, որ այս երևույթը առաջանում է դիֆրակցիայի հետևանքով, քանի որ հալոները միշտ ունեն իրենց կարմիր մասը ներսից։ Օղակի շառավիղը միջինում մոտ 28° է, բայց այն կարող է տատանվել 10°-ից 30°-ի սահմաններում՝ կախված փոշու չափից։ Առավելագույնը 30°-ը բավականին մեծ շառավիղ է, որը կարող է առաջանալ միայն փոշու շատ փոքր մասնիկներով (0,002 մմ), որոնք բոլորը պետք է լինեն մոտավորապես նույն չափի։
Պարզվել է, որ հրաբխային ժայթքումներից ստացված ծծմբային միացությունների աերոզոլները հանդիսանում են Բիշոպի օղակի էֆեկտի աղբյուրը։ Պինատուբո լեռան ժայթքումից հետո Ճապոնիայում երկար ժամանակ նկատվել է Բիշոպի օղակ։


== Տես նաև ==
Ֆոտոմետեոր


== Ծանոթագրություններ ==


== Արտաքին հղումներ ==
Բիշոպի օղակի լուսանկար մեկնաբանություններով
Օդերեւութաբանության բառարանում Բիշոպի օղակը
Սև հաղարջենի

Սև հաղարջենի (լատ.՝ Ribes nigrum), կոկռոշազգիների ընտանիքի, հաղարջենի ցեղի բույս։ 


== Նկարագրություն ==
Տերևաթափ թուփ է` 1-1,5 մետր բարձրությամբ։ Ընձյուղները մազմզուկապատ են, սկզբնական շրջանում՝ բաց գույնի, հետագայում՝ շագանակագույն։ Տերևներն ունեն 3-5 լայն եռանկյունաձև բլթակներ, որոնցից միջինը հաճախ մյուսներից ավելի խոշոր է, խոշոր և սուր ատամնաեզր, վերևի կողմից մերկ, անփայլ, մուգ կանաչ, ներքևի կողմից՝ ջղերի ուղղությամբ, մազմզուկապատ։ Ողկույզների երկարությունը 8 սմ է, կազմված 5-10 ծաղիկներից։ Ծաղիկներն ունեն 0,7-0,9 սմ երկարություն, զանգականման են, կարմրակապտավուն կամ մոխրավարդագույն, դրսի կողմից մազմզուկապատ։ Պսակաթերթիկները ձվաձև են, բաժակաթերթիկները սրածայր, դեպի դուրս ոլորված։ Հատապտուղները մոտ 1 սմ տրամագիծ ունեն, գորշասևավուն են կամ կանաչավուն, 3-37 սերմերով։ Ծաղկում է մայիս-հունիս ամիսներին, պտղաբերում է հուլիսին։


== Քիմիական կազմ ==
Հատապտուղները պարունակում են մեծ քանակությամբ վիտամիններ, ասկորբիթթու, կարոտին, վիտամին B1 և P, շաքար, օրգանական թթուներ, դաբաղանյութեր, ներկանյութեր, հանքային աղեր, միկրոտարրեր։ Տերևները նույնպես պարունակում են մեծ քանակությամբ վիտամիններ, հատկապես վիտամին C:


== Տարածվածություն ==
Բնական պայմաններում հանդիպում է Ռուսաստանի եվրոպական մասի կենտրոնական շրջաններում, Սիբիրում, Միջին Ասիայում, հյուսիս-արևելյան Ղազախստանում, Մոնղոլիայի հյուսիսում։ Արևմտյան Եվրոպայում հավանաբար վայրիացած է։ Մեր հանրապետությունում մշակվում է ամենուրեք, հատկապես միջին և բարձր լեռնային շրջաններում։ Հայտնի են այս տեսակի բազմաթիվ պարտիզային ձևեր, որոնք աչքի են ընկնում խայտաբղետ, խոր կտրտված տերևներով, դեղին, սպիտակ կամ կանաչ պտուղներով։ Մշակվող սորտերն աչքի են ընկնում խոշոր պտուղներով։


== Բուժական ազդեցությունը ==
Տերևները և հատապտուղները հակացինգային հրաշալի միջոց են։ Ընդհանրապես հաղարջենին կիրառվում է սակավավիտամինոզների դեպքում։ Օգնում է աթերոսկլերոզը և հիպերտոնիկ հիվանդությունները բուժելիս։ Ժողովրդական բժշկությանը հնուց ի վեր հայտնի են պտղի միզամուղ, քրտնամուղ և հակալուծողական հատկությունները։ Հատապտուղներից պատրաստված թարմ հյութը հաջողությամբ է կիրառվում ստամոքսի և տասերկումատնյա աղու խոցերի, ցածր թթվայնությամբ ընթացող գաստրիտների բուժումը կազմակերպելիս։ Բույսի միզամուղ ազդեցությունը հնարավորություն է տալիս օգտագործել այն այտուցների և միզակապության դեպքում։
Քանի որ բույսն օգնում է օրգանիզմին ազատվելու միզաթթվի և պուրինային նյութերի ավելցուկներից, ապա այն կարելի է օգտագործել երիկամների և միզապարկի քարերի, հոդատապի և ռևմատիզմի դեպքում։


== Ծանոթագրություններ ==
Չոլա (Վոժմայի վտակ)

Չոլա (ռուս.՝ Чола), գետ Ռուսաստանում, հոսում է Կարելական ինքնավար հանրապետությունում և Սեգեժսկի շրջանում։ Գետաբերանը տեղակայված է Վոժմա գետի աջ ափին՝ 49 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Վիգօզերո գետի ակունքն է մինչև Վիգօզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության>.

Ջրային օբյեկտի, պետական ջրային գրանցման կոդը - 02020001212102000005479
Հիդրոլոգիական ուսումնասիրությունների կոդը - 102000547
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
100 քայլ մինչ ավագ դպրոց

100 քայլ մինչ ավագ դպրոց (անգլ.՝ 100 Things to Do Before High School), ամերիկյան Nickelodeon ալիքի հեռուստասերիալ։ ԱՄՆ-ում պրեմիերան կայացել է 2014 թվականի նոյեմբերի 11-ին։


== Սյուժե ==
Երեք լավագույն ընկերներ մանկուց կազմում են 100 քայլից բաղկացած ցուցակ, որը պետք է հաղթահարել նախքան ավագ դպրոց փոխադրվելը։ Երկու տարվա ընթացքում նրանք իրականացնում են այդ քայլերը, նախապես ստանալով դպրոցի հոգեբանի օգնությունը, հաղթահարելով վերելքներ և անկումներ միջին դասարաններում սովորելիս։


== Գլխավոր հերոսներ ==
Իզաբելա Մոներ - Սի Ջեյ Մարտին
Ջահիմ Քինգ Տումբս - Ֆենվիք Ֆրեյզեր
Օուեն Ջոյներ - Քրիստիան«Քրիսպո» Փաուերս
Ջեք Դե Սենա - Ջեք Ռոբերթս


=== Երկրորդական կերպարներ ===
Մաքս Էրիխ - Ռոբի Մարտին
Հենրի Դիթման - պարոն Մարտին
Ստեֆանի Էսկահեդա - տիկին Մարտին
Բրեյդի Ռեյթեր - Մինդի Մինուս
Լիզա Արչ - տնօրեն Հենդեր


== Էպիզոդներ ==


=== 1 եթերաշրջան ===


== Արտադրություն ==
Հեռուստասերիալը ստեղծել է Սքոթ Ֆելոուզը, որը նաև հանդիսանում է «Նեդի՝ դպրոցական գոյատևման գաղտնազերծված ղեկավարությունը» և  «Առաջ դեպի հաջողություն» հեուստասերիալների ստեղծողը։ Նախնական էպիզոդը՝ «Special» նկարահանվել է 2014 թվականի մարտին։ Դրանից հետո Nickelodeon-ը հուլիսին պատվիրեց 26 էպիզոդ։ 1 եթերաշրջանը նկարահանվել է 2014 թվականի վերջին Լոս Անջելեսում։ 2015 թվականի մայիսին առաջին եթերաշրջանի նկարահանումները ավարտվեցին։
2016 թվականի սեպտեմբերի 11-ին Լիզա Արչը իր թվիթթերում հայտարարեց, որ սերիալը չեղարկվել է։


== Հեռարձակում ==
Սերիալը հեռարձակվել է Կանադայում YTV ալիքով 2015 թվականի հոկտեմբերի 8-ից, Ավստրալիայում և Նոր Զելանդիայում Nickelodeon ալիքով 2015 թվականի օգոստոսի 29-ից, Ռուսաստանում 2015 թվականի սեպտեմբերի 27-ից, իսկ Մեծ Բրիտանիայում 2015 թվականի սեպտեմբերի 28-ից սկսած։


== Քննադատություն ==
Hollywood Reporter-ի դիտորդի կարծիքով, սերիալը տառապում է նմանատիպ ցուցադրություններին բնորոշ սյուժետային գծերի նմանությունով, այն դժվար թե հետաքրքրի բարձր տարիքի հանդիսատեսին, բայց միջին դպրոցի աշակերտների համար կարող է դառնալ «քաղցր պատառիկ»։


== Ծանոթագրություններ ==


== Արտաքին հղումներ ==
«Bucket List for Tweens With Fears» (անգլերեն)։ New York Times։ 10 ноября 2014։ Վերցված է 2018-01-25 
«‘100 Things to Do Before High School,’ TV review»։ NY Daily News։ 11 ноября 2014։ Վերցված է 2018-01-25 
«'100 Things to Do Before High School'»։ Лос-Анджелес Таймс։ JUN 06, 2015։ Վերցված է 2018-01-25
Մինկինո (գյուղ, Կոլսկի շրջան)

Մինկինո (ռուս.՝ Минькино), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 433 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեթսի Դևոս

Էլիզաբեթ Բեթսի Դևոս (անգլ.՝ Elisabeth "Betsy" DeVos, Էլիզաբեթ Փրինս, հունվարի 8, 1958(1958-01-08), Holland), ամերիկացի քաղաքական գործիչ, միլիարդատեր, բարեգործ և կրթական ակտիվիստ։ 2017 թվականի փետրվարի 7-ից ԱՄՆ-ի կրթության նախարար։
Amway ընկերության հիմնադիր Ռիչարդ Դևոսի հարսնացուն է։


== Կենսագրություն ==
Ծնվել և մեծացել է Հոլլանդ քաղաքում (արևմտյան Միչիգան)։ Ավտոմեքենաների պահեստամասերի արտադրությամբ զբաղվող Prince Corporation-ի հիմնադիր միլիարդեր Էդֆար Պրինսի աղջիկն է։ Իր մահվանից հետո է Johnson Controls  ընկերությունը գնում այդ բիզնեսը, 1996 թվականին 1,365 միլիարդ դոլարով։ 1992-1997 թվականներին Բեթսի Դևիսը Ազգային կոմիտեում ներկայացնում էր Միչիգանի Հանրապետական կուսակցությունը, 1996-2000 և 2003-2005 թվականներին ղեկավարել է կուսակցության բաժանմունքը իր հարազատ նահանգում։ Ամուսնացած է Ռիչարդ Դևոսի հետ, ով իր հոր Anyway և Ornaldo Magic-ի ակտիվների համասեփականատերն է (2006 թվականին նա դրել  է իր թեկնածությունը Միչիգանի նահանգապետական ընտրություններին, նախընտրական քարոզարշավի վրա ծախսել է ավելի շատ գումար, քան որևէ մեկը նահանգի ողջ պատմության ընթացքում, սակայն չի հաղթել ընտրություններում)։ Ամուսնու հետ Բեթսի Դևոսը հիմնադրել է կապիտալային Windquest Group  ընկերությունը  և ղեկավարել է ընկերության տնօրենների խորհուրդը։
2016 թվականի նոյեմբերի 23-ին հայտարարվում է, որ Դևոսը դառնում է կրթության նախարար, ԱՄՆ-ի նախագահ ընտրված Դոնալդ Թրամփի աշխատակազմում։
2017 թվականի հունվարի 18-ին ԱՄՆ-ի սենատի պրոֆիլային կոմիտետի նախնական լսումների ժամանակ հաստատել է իր համախոհությունը կրթական համակարգի կազմակեևպմանը հիմնականում դրամական օժանդակությամբ դպրոցների հիման վրա, որոնք ֆինանսավորվում են պետության կողմից, բայց ղեկավարվում են անկախ, ինչպես նաև վաուչերների օգտագործում դպրոցական կրթության վրա (ըստ 2012 թվականի տվյալների մեկ աշակերտի համար մեկ ուսումնական տարվա ընթացքում պետությունը ծախսում էր 10615 դոլար, իսկ ֆինանսավորման վաուչերային մոտեցումը ենթադրում է պետական բյուջեից  այդ գումարի հատկացումը սովորողի ծնողներին և նրանց իրավունքի տրամադրումը իրենց երեխայի համար  կրթական հաստատություն ընտրել)։
2017 թվականի փետրվարի 7-ին հաստատվում է Սենատում 51 կողմ և 50 դեմ ձայնով (քանի որ սենատորների ձայները բաշխվել էին հավասարաչափ, վճռորոշ ձայնը պատկանում էր վարչապետ Մայք Փենսին ):


== Ընտանիք ==
Բեթսի Դևոսի հարազատ եղբայրը՝ Էրիկ Պրինսը համարվում է Blackwater մասնավոր ռազմական ընկերության հիմնադիր և նախկին տնօրեն, ձեռք է բերել երկդիմի համբավ կախված Իրաքյան պատերազմին իր մասնակցության հետ։


== Ծանոթագրություններ ==
Խոսե Դիաս

Խոսե Դիաս Ռամոս (իսպ.՝ José Díaz Ramos, մայիսի 3, 1895(1895-05-03)[…], Սևիլյա, Իսպանիա - մարտի 19, 1942(1942-03-19) կամ մարտի 20, 1942(1942-03-20), Թբիլիսի, Վրացական ԽՍՀ), իսպանացի կոմունիստ քաղաքական գործիչ, Իսպանիայի կոմունիստական կուսակցության (ԻԿԿ) անդամ (1926)։ 
Եղել է Սևիլյայում համընդհանուր գործադուլի (1920 թվական) կազմակերպիչներից։ 1932 թվականին ընտրվել է ԻԿԿ գլխավոր քարտուղար, 1935 թվականին՝ Կոմինտերնի գործկոմի անդամ։ 1936-1939 թվականներին եղել է Իսպանիայում հակաֆաշիստական ճակատի կազմակերպիչներից և ղեկավարներից։ Դիասի ակտիվ գործակցությամբ ստեղծվել է հանրահայտ V գունդը։ Հանրապետության անկումից հետո ապրել է ԽՍՀՄ-ում։


== Ծանոթագրություններ ==
Իգոր Մադոյան

Իգոր Արտյուշայի Մադոյան (հուլիսի 9, 1954(1954-07-09), Երևան, Հայկական ԽՍՀ, ԽՍՀՄ), հայ կենսաքիմիկ, կենսաբանական գիտությունների թեկնածու։ Բիոէթիկայի հայկական կենտրոնի հիմնադիր-տնօրեն։


== Կյանքը ==
Իգոր Մուրադյանը ծնվել է 1954 թվականի մայիսի 9-ին Երևան քաղաքում։ Սովորել է Երևանի պետական համալսարանում և Մոսկվայի պետական համալսարանում։ Կենսաբանական գիտությունների թեկնածու է։  2001 թվականին հիմնել է ԲիոԷթիկայի հայաստանյան կենտրոնը։
Աշխատում է Երևանի պետական համալսարանում։


== Ծանոթագրություններ ==
Կիանիտ

Կիանիտ (հունարեն՝ κυ΄ανος — մուգ կապույտ), դիսթևն, միներալ։ Քիմիական կազմը՝ 
  
    
      
        A
        
          l
          
            2
          
        
        (
        S
        i
        
          O
          
            4
          
        
        )
        O
      
    
    {\displaystyle Al_{2}(SiO_{4})O}
  ։ Պարունակում է մինչև 63, 1% 
  
    
      
        A
        
          l
          
            2
          
        
        
          O
          
            3
          
        
      
    
    {\displaystyle Al_{2}O_{3}}
  ։ Երբեմն խառնուրդների ձևով պարունակում է երկաթի կամ քրոմի օքսիդ։ Բյուրեղագիտական համակարգը տրիկլինային է։ Առաջացնում է սյունակավոր կամ թերթիկավոր բյուրեղներ և ագրեգատներ։ Գույնը՝ կանաչ-երկնագույնից մինչև կապտականաչ և դեղին, երբեմն անգույն է։ Կարծրությունը՝ բյուրեղի երկարությանը զուգահեռ՝ 5, 5, ուղղահայաց՝ 7, 0, խտությունը՝ 3650 կգ/մ³։ Կիանիտը հանդիպում է էկլոգիտներում, ամֆիբոլիտներում։ 


== Ծանոթագրություններ ==
Բորիսովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ԲորիսովոԲորիսովո (ռուս.՝ Борисово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վեսյոլայա (այլ կիրառումներ)

Վեսյոլայա, կարող է վերաբերել՝

Վեսյոլայա - գետ Կամչատկայի երկրամաս՝ Ռուսաստանում հյուսիս-արևմուտքում, թափվում է Օխոտի ծով
Վեսյոլայա - գյուղ Ուկրաինայի Վիննիցայի մարզի Կալինովկայի շրջանում
Վեսյոլայա - գյուղ Ռուսաստանի Նովոսիբիրսկի մարզի Սևերնի շրջանի կազմում
Կվաս

Կվաս (ռուս.՝ Квас), սլավոնական ավանդական թթվաշ ըմպելիք, որը պատրաստում են խմորումով, ալյուրից և ցորենի կամ գարու ածիկից, ինչպես նաև աշորայի հացից, հաճախ դրան ավելացնելով հոտավետ խոտաբույսեր, մեղր և մեղրամոմ։ Կվաս պատրաստում են նաև ճակնդեղից, մրգերից և հատապտուղներից։ Անցյալում հաճախ կվասը հիմք է հանդիսացել նաև սառը ապուրների պատրաստման համար։


== Պատմություն ==
Կվասը շատ հին ըմպելիք է։ Այդ խմիչքի առաջին նախատիպերը գրավում էին միջանկյալ դիրք կվասի և գարեջրի միջև և ի հայտ են եկել մ.թ.ա 3-րդ հազարամյակում Եգիպտոսում։ Կվասին նմանվող ըմպելիքներ են նկարագրել Հիպոկրատը, Հերոդոտը և Պլինիոս Ավագը։ Մրգային կվասը հայտնի էր նաև Բաբելոնում, չնայած այն տարածում չի գտել Հին Միջագետքում։
Սլավոններին կվասը հայտնի է հազար տարուց ավելի։ Հայտնի է, որ արևելյան սլավոնները դրա բաղադրատոմսն ունեին Կիևյան Ռուսիայի կազմավորումից շատ առաջ։ Կվասի մասին ռուսական գրավոր աղբյուրներում առաջին անգամ հիշատակվում է 996 թվականին։ Իր մկրտությունից հետո իշխան Վլադիմիր Մեծը հրամայել է բաժանել ժողովրդին կերակուր, մեղր և կվաս։ Կվաս կարողանում էին պատրաստել նաև Լեհաստանում, Լիտվայում և Լատվիայում։ Ըստ Նեստորի հաղորդման՝ Անդրեաս առաքյալը տեսել է, թե ինչպես են սլավոնները իրենց բաղնիքներում կվասով ցողվում։ 9-14-րդ դարերում, սլավոնական ազգերը պատրաստել են նաև ալկոհոլային կվաս և այն ժամանակների լեզվով հարբեցողներին անվանել են «կվասնիկ»։ Այն տարիներին կվասը եղել է տոնակատարությունների և հարսանիքների հիմնական ոգելից խմիչքը։


== Նկարագիր ==
Համաձայն Beer Judge Certification Program կազմակերպության դասակարգման՝ կվասը գարեջուր է և պատկանում է «պատմական, ավանդական, տեղական» գարեջրերի դասին։ Ռուսաստանում, Բելառուսում և Ուկրաինայում կվասը համարվում է անկախ և ազգային ըմպելիք։
Կվասն ունի հաճելի ու թարմացնող համ, կարգավորում է նյութափոխանակությունը, լավ է անրադառնում սիրտ-անոթային համակարգի վրա։ Կվասն ունի ընտիր համային որակներ և իր մեջ պարունակվող կաթնաթթուների և քացախաթթուների շնորհիվ հագեցնում է ծարավը, ունի բարձր էներգետիկական արժեք և իր մեջ եղած ածխաթթու գազի շնորհիվ հեշտացնում է կերակուրը մարսելու պրոցեսը և նրա ներծծումը օրգանիզմի կողմից, ինչպես նաև բացում է ախորժակը, այդպիսով օգնելով մարսողության գործընթացին։ Բացի այդ կվասն իր մեջ պարունակում է վիտամիններ B1 և E: Ալկոհոլի պարունակությունը թթխմորային հացից պատրաստված կվասի տեսակների մեջ 0,7 %-ից մինչև 2,6 % է։ Խմորման ճանապարհով պատրաստված և շշալցված կվասը հաճախ նաև գազավորում են։ Կվասը խորհուրդ չի տրվում լյարդի ցիրոզով, գաստրիտով և գերճնշումով հիվանդ մարդկանց։
Ըստ որոշ կարծիքների՝ օղու ի հայտ գալուց հետո, կվասի պատրաստման տեխնոլոգիան ենթարկվեց փոփոխության։ Այլևս ուշադրություն չէին դարձնում նրա թնդության վրա՝ այն իջավ մոտավորապես 8-ից մինչև 4% և ավելի ցածր։ Դրանից առավելապես շահեցին համն ու որակը։


== Ծանոթագրություններ ==
Պերվոմայսկի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский), գյուղ (խուտոր) Ռուսաստանի Ռոստովի մարզի Մատվեևո-Կուրգանսկի շրջանում։ Մտնում է Նովոնիկոլաևսկի գյուղական համայնքի կազմի մեջ։
Մուշեղ Մխոյան (Վոժդ)

Մուշեղ Քրիստափորի Մխոյան (1951 - 1991, Մովսես, Տավուշի շրջան), հայ ազատամարտիկ, Ղարաբաղյան շարժման մասնակից։


== Կենսագրություն ==
1989 թվականին Երևանում Սամսոն Ղազարյանի հետ կազմավորել են «Միավորված ուժերի շտաբը» (ՄՈՒՇ), որի հրամանատարն է եղել։ 1988-1991 թվականներին մասնակցել է ՀՀ Տավուշի, Նոյեմբերյանի, Արարատի, Վարդենիսի, Գորիսի, Կապանի շրջանների ինքնապաշտպանական մարտերին։
Զոհվել է 1991 թվականի մայիսի 4-ին՝ ՀՀ Տավուշի մարզի Մովսեսգեղ գյուղի մատույցներում։
Հետմահու պարգևատրվել է ՀՀ «Մարտական խաչ» առաջին աստիճանի շքանշանով։

1996 թվականին Երևանի թիվ 68 դպրոցն անվանակոչվել է Մուշեղ Մխոյանի անունով։


== Տես նաև ==
Մուշեղ Մխոյանի անվան թիվ 68 դպրոց


== Ծանոթագրություններ ==
(4097) Ցուրուգիսան

(4097) Ցուրուգիսան (անգլ.՝ Tsurugisan), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 18-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,238868 ա. մ., առավելագույնը մոտենում է 1,9205 ա. մ. հեռավորության վրա և հեռանում 2,5573 ա. մ.։ Արեգակի շուրջ մեկ ամբողջական պտույտ է կատարում 1223,6 երկրային օրվա ընթացքում, իր ուղեծրով շարժվելով միջինում 0,294213 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,97° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4097) Ցուրուգիսան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոտովկա (գյուղ, Վոլչանսկի շրջան)

Անվան այլ կիրառումների համար տե՛ս՝ ԿոտովկաԿոտովկա (ուկրաիներեն՝ Котівка), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1765 թվականին։
2001 թվականի տվյալներով Կոտովկա գյուղում բնակվում էր 258 մարդ։ Բնակավայրը զբաղեցնում է 0,04 կմ² տարածք։ Բնակչության խտությունը կազմում էր 6450 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Year of "Yes"

The Year of "Yes" (stylized as The year of "Yes"), հարավկորեական գըրլ բենդ Twice-ի վեցերորդ EP Yes or Yes-ի վերահրատարակությունը։ Այն թողարկվել է JYP Entertainment-ի կողմից` 2018 թվականի դեկտեմբերի 12-ին։


== Թրեք լիստ ==


== Չարթեր ==


== Ծանոթագրություններ ==
Նիկոլաևկա (գյուղ, Թելմանովսկի շրջան)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Նիկոլաևկա գյուղում բնակվում էր 254 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 348


== Դեպքեր ==


== Ծնունդներ ==


== Մահեր ==
(5357) Սեկիգուչի

(5357) Սեկիգուչի (անգլ.՝ Sekiguchi), աստերոիդ աստերոիդների հիմնական գոտում։ Հայտնաբերվել է 1992 թվականի մարտի 2-ին Տեցույա Ֆուջիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,987183 ա. մ., առավելագույնը մոտենում է 2,6746 ա. մ. հեռավորության վրա և հեռանում 3,2997 ա. մ.։ Արեգակի շուրջ մեկ ամբողջական պտույտ է կատարում 1885,78 երկրային օրվա ընթացքում, իր ուղեծրով շարժվելով միջինում 0,190902 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,08° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5357) Սեկիգուչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(651) Անտիկլեա

(651) Անտիկլեա (անգլ.՝ Antikleia), աստերոիդ աստերոիդների հիմնական գոտում։ Հայտնաբերվել է 1907 թվականի հոկտեմբերի 4-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,023054 ա. մ., առավելագույնը մոտենում է 2,7256 ա. մ. հեռավորության վրա և հեռանում 3,3205 ա. մ., իսկ Երկրի ուղեծրին Անտիկլեա աստերոիդը նվազագույնը մոտենում է 1,7318 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1919,85 երկրային օրվա ընթացքում, իր ուղեծրով շարժվելով միջինում 0,187515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,77° անկյուն։
Անտիկլեա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(651) Անտիկլեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուշիլ Կոիրալա

Սուշիլ Կոիրալա (նեպալ.՝ सुशील कोइराला, օգոստոսի 12, 1939(1939-08-12), Biratnagar, Kosi Zone, Արևելյան շրջան (Նեպալ), Նեպալ - փետրվարի 9, 2016(2016-02-09), Կատմանդու, Նեպալ), նեպալցի պետական գործիչ, «Նեպալական կոնգրես» կուսակցության առաջնորդը։ 2014 թվականի փետրվարի 10-ից մինչև 2015 թվականի հոկտեմբերի 12-ը եղել է Նեպալի վարչապետը։


== Կենսագրություն ==
Սուշիլ Կոիրալան սերում է Նեպալում հայտնի տոհմից։ Նա իր ընտանիքի չորրորդ անդամն էր, որն ընտրվել է վարչապետի պաշտոնում։ Միշտ ընդգծել է, որ ստացել է ոչ ֆորմալ կրթություն։ 1954 թվականին մուտք է գործել քաղաքականություն՝ հետաքրքրություն դրսևորելով «Նեպալական կոնգրես» կուսակցության սոցիալ-դեմոկրատական գաղափարների նկատմամբ։ Եղել է նաև «Տարուն» կուսակցական թերթի խմբագիրը։ 1960-ական թվականներին Նեպալում բացարձակ միապետության վերականգնումից և թագավոր Մահենդրայի կողմից պարլամենտի լուծարումից հետո 16 տարի անցկացրել է աքսորում (Հնդկաստան)։ 1973 թվականին ինքնաթիռի հափշտակման համար Հնդկաստանում դատապարտվել է երեք տարվա ազատազրկման։  
1979 թվականից եղել է կուսակցության Կենտրոնական աշխատանքային կոմիտեի անդամ։ 1996 թվականին նշանակվել է «Նեպալական կոնգրես» կուսակցության գլխավոր քարտուղար, 1998 թվականին՝ դրա փոխնախագահ, իսկ 2010 թվականին (միապետության տապալումից երկու տարի անց)՝ կուսակցության ղեկավար։ Նրա ղեկավարության օրոք «Նեպալական կոնգրեսը» դարձել է երկրի խոշորագույն կուսակցությունը։ 1991 և 1999 թվականների խորհրդարանական ընտրություններում իր շրջանում ստացել է ձայների մեծամասնությունը, սակայն 2008 թվականի Սահմանադիր ժողովի ընտրություններում զբաղեցրել է երրորդ տեղը։ 2013 թվականի վերջին Սահմանադիր ժողովի ընտրության արդյունքներով «Նեպալական կոնգրես» կուսակցությունը նրա ղեկավարությամբ ստացել է 196 նախարարական տեղ, իսկ ընդդիմադիր կոմունիստական կուսակցությունը՝ 175։
2014 թվականի փետրվարի 10-ին Կոիրալան ընտրվել է Նեպալի նոր վարչապետ։ Նրա ընտրությունը հնարավոր է դարձել փետրվարի 9-ին «Նեպալի կոմունիստական կուսակցություն» և «Նեպալական կոնգրես» կուսակցությունների միջև ձեռք բերված համաձայնության արդյունքում, ըստ որի՝ կոմունիստական կուսակցությունը համաձայնել է պաշտպանել ցենտրիստների առաջնորդի թեկնածությունը։ Ինչպես ասել է Կոիրալան․ «Այժմ Նեպալի գլխավոր խնդիրն է ընդունել սահմանադրություն։ Մենք կփորձենք դա անել առաջիկա տարվա ընթացքում»։ Կոիրալայի թեկնածությունը հավանության է արժանացրել Սահմանադիր ժողովի 575 նախարարից 405-ը։ Վերջինս ժամանակավոր օրենսդիր կառույց էր, որը կոչված էր մշակել և ընդունել նոր սահմանադրությունը։
Կոիրալայի՝ վարչապետի պաշտոնում գտնվելու շրջանում կառավարությունը քննադատության է ենթարկվել 2015 թվականի ապրիլին Նեպալում երկրաշարժից տուժածներին ժամանակին օգնություն չցուցաբերելու համար։ Այդ տարի նաև պատմական համաձայնություն է կնքվել չորս հիմնական քաղաքական կուսակցությունների միջև, ինչը հիմք է հանդիսացել Նեպալի նոր սահմանադրության ընդունման համար։ 2015 թվականի հոկտեմբերին Կոիրալան իրականացրել է իր խոստումը՝ հրաժարական տալ երկրի նոր հիմնական օրենքի ընդունումից հետո։ Հետագա խորհրդարանական ընտրություններում պարտությունը նրան հնարավորություն չի տվել կրկին ստանձնել կառավարության ղեկավարի պաշտոնը։ 


== Ծանոթագրություններ ==
Բռնցքամարտի Ասիայի առաջնություն 2011

Բռնցքամարտի Ասիայի առաջնություն 2011, անցկացվել է 2011 թվականի օգոստոսի 5-ից 12-ը Հարավային Կորեայի Ինչոն քաղաքում։


== Մեդալակիրներ ==


== Ընդհանուր հաշվարկ ==


== Աղբյուրներ ==
Արդյունքներ
Վիանա

Անվան այլ կիրառումների համար տե՛ս՝ Վիանա (այլ կիրառումներ)Վիանա (պորտ.՝ Viana), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Վիտորիայի գավառի կազմի մեջ։ Բնակչությունը կազմում է 60 537 մարդ՝ 2006 թվականի տվյալներով։ Գրավում է 311,608 կմ2 տարածք։ Բնակչության խտությունը՝ 194,3 մարդ/կմ²։


== Պատմություն ==
Քաղաքը հիմնադրվել է 1862 թվականի հուլիսի 23-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 512 251 546,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8 941,69 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,737 (տվյալները՝ ՄԱԿ-ի զարգացման ծրագրի)։
Կրման (այլ կիրառումներ)

Կրման, կարող է վերաբերել՝

Կրման - գյուղ Արևմտյան Հայաստանում, Բիթլիսի վիլայեթի Խուլփի գավառակում
Կրման - գյուղ Արևմտյան Հայաստանում, Էրզրումի վիլայեթի Կիսկիմի գավառակում
Վալյավա (գյուղ, Կիցմանի շրջան)

Անվան այլ կիրառումների համար տե՛ս՝ ՎալյավաՎալյավա (ուկրաիներեն՝ Валява), գյուղ Ուկրաինայի Չեռնովցիի մարզի Կիցմանի շրջանում։
2001 թվականի տվյալներով Վալյավա գյուղում բնակվում էր 1 521 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիավենա

Կիավենա (իտալերեն՝ Chiavenna ), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը՝ 7.374 մարդ (2014 թվականի տվյալներով), բնակչության խտությունը՝ 659 մարդ/կմ²։ Զբաղեցնում է 11 կմ² տարածք։ Սահմանակից է Մեզե, Պյուրո, Պրատա Կամպորտաչո, Սան Ջակոմո Ֆիլիպո համայնքներին։ Փոստային ինդեքս՝ 23022, հեռախոսային կոդ՝ 0343։
Կոմունայի հովանավորն է Հռոմի Սուրբ Լավրենտին։ Տոնը նշվում է ամեն տարի օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղում ==
http://www.comune.chiavenna.so.it/Home.jsp Archived 2010-03-01 at the Wayback Machine.


== Ծանոթագրություններ ==
Bold (հեռուստաալիք)

Bold, Կանադական առաջին կարգի թվային հեռուստաալիք։ Հեռարձակումը իրականացվում է Տորոնտո քաղաքից՝ անգլերեն լեզվով, պատկանում է ազգային Société Radio-Canada մեդաիընկերությանը և հասանելի է կաբելային ցանցերում։ Հեռարձակումը սկսել է 2001 թվականի սեպտեմբերի 4-ին «Country Canada» անվանումով, և 2008 թվականի մարտի 27-ին ստացել է ներկայիս անվանումը (CBC Bold)։: Հեռուստաալիքը ներկայացնում է մշակութային, մարզական և զվարճալի հաղորդումներ, գեղարվեստական ֆիլմեր, կանադական և բրիտանական հեռուստասերիալներ։ 2010 թվականի հունիսի 3-ից հասանելի է հեռուստաալիքի բարձր պարզության ֆորմատով հեռարձակվող տարբերակը «bold HD» անվանումով։


== Արտաքին հղումներ ==
Պաշտոնական կայք (անգլ.)
CBC կայք(ֆր.)


== Ծանոթագրություններ ==
Արդյունաբերական Երրորդ հեղափոխություն (գիրք)

Արդյունաբերական Երրորդ հեղափոխություն (գիրք), The Third Industrial Revolution - Ջերեմի Ռիֆկինի հեղինակային գիրքը, որը տպագրվել է 2011 թվականին։ Գիրքը ներկայացնում է  տնտեսության հիմնարար փոփոխությունը, որը պայմանավորված էր կապի տեխնոլոգիաների և էներգետիկ ռեժիմների հատկապես՝ Վերականգնվող էներգիայի  համակցումով։
Համօգտագործվող տնտեսությունը նույնպես դիտվում է, որպես  Արդյունաբերական Երրորդ հեղափոխության կարևոր տարր


== Ընդունելություն ==
Գիրքը մեծ պահանջարկ է ունեցել  New York Times -ի բեսթսելերների շարքում։ Գիրքը  հրապարակվել է Ազգային ռադիոյի եթերով ։


== Փաստագրություն ==
2007 թվականին,  Vice Media-ի կողմից   Ջերեմի Ռիֆկինի մասին  փաստագրական ֆիլմ է էկրանավորվել։


== Տես նաև ==
Թվային հեղափոխություն
Ամբողջովին վերականգնվող էներգիա
Sharing economy
Ջերեմի Ռիֆկինի այլ գրքեր
Աշխատանքի ավարտը (1995)
Եվրոպական երազանք (2004)
Էմպատիկ քաղաքակրթությունը (2010)


== Ծանոթագրություններ ==


== Արտաքին հղումներ ==
http://www.thethirdindustrialrevolution.com/ Արդյունաբերական Երրորդ հեղափոխություն (գիրք). պաշտոնական կայք
The Economist: The Third Industrial Revolution - The digitisation of manufacturing will transform the way goods are made, and change the politics of jobs
Ս. Ի. Ռոստովցևի անվան բուսաբանական այգի

Ս. Ի. Ռոստովցևի անվան բուսաբանական այգի (ռուս.՝ Ботанический сад имени С. И. Ростовцева), Կ. Ա. Տիմիրյազևի անվան Մոսկվայի գյուղատնտեսական ակադեմիային կից բուսաբանական այգի Մոսկվայում։ Հիմնադրվել է 1895 թվականին Սեմյոն Ռոստովցևի նախաձեռնությամբ։ Այգու տարածքը կազմում է մոտ 1,2 հեկտար։ Բուսաբանական այգին ընդգրկված է «Պետրովսկո-Ռազումովսկոե» արգելոց-համալիրի կազմում և ունի դաշնային նշանակության հատուկ պահպանվող բնական տարածքի կարգավիճակ։


== Պատմություն ==
Բուսաբանական այգու հիմնադիր Ս. Ի. Ռոստովցևն այն բաժանել է 3 մասերի՝ սիստեմատիկ, կենսաբանական և փորձարարական։ Սիստեմատիկ բաժնում ուսանողներն ուսումնասիրում էին բույսերի համակարգումը։ Կենսաբանական բաժինը նախատեսված էր հատուկ պայմաններ պահանջող բույսեր աճեցնելու համար։ Փորձարարական բաժնում ուսանողները կարող էին դիտել բույսերի աճը։
Ս. Ի. Ռոստովցևի մահից հետո բուսաբանական այգին ղեկավարել է պրոֆեսոր Նիկոլայ Խուդյակովը, իսկ 1919 թվականից` պրոֆեսոր Վալերի Տալիևը։ 1934 թվականին այգու ղեկավարությունը ստանձնել է պրոֆեսոր Պյոտր Ժուկովսկին։  Նրա օրոք այգու տարածքը գրեթե 5 անգամ ավելացել է, իսկ տեսակների թիվը դարձել է մոտ 3000։ Հայրենական մեծ պատերազմի տարիներին այգին մեծ վնասներ է կրել, քանի որ դրա տարածքով է անցել Մոսկվայի պաշտպանական ամրություններից մեկը։ 1953 թվականից մինչև 1985 թվական Բուսաբանության ամբիոնը և բուսաբանական այգին  ղեկավարել է պրոֆեսոր Վլադիմիր Խրժանովսկին։


== Այժմեականություն ==
Ներկայումս բուսաբանական այգու հենքի վրա անցկացվում է ամառային գիտահետազոտական և արտադրական պրակտիկա։ Ուսանողները ուսումնասիրում են բույսերի վերարտադրության, մորֆոգենեզի, ինչպես նաև լանդշաֆտային նախագծման տեխնոլոգիաները։ Պարբերաբար կազմակերպվում են անվճար էքսկուրսիաներ բոլոր այցելուների համար։
Բուսաբանական այգում կան լանդշաֆտային, դեկորատիվ և փորձարարական բաժիններ, ինչպես նաև մոտ 400 մ² տարածք ունեցող ջերմոցային տնտեսություն։ 2012 թվականի տվյալների համաձայն, բուսաբանական այգում կան մոտ բաց բնահողի 600 տեսակներ և ձևեր և մոտ 500 տեսակ փակ բնահողի։ Կան 9 տեսակի բույսեր, որոնք գրացված են Ռուսաստանի Կարմիր գրքում։


== Ծանոթագրություններ ==
Բարթոլոմեո Էուստակիո

Բարթոլոմեո Էուստակիո Եվստախիո, (լատ.՝ Eustachius, իտալերեն՝ Eustachio, մոտ 1500, Սան Սևերինո Մարկե, Մաչերատա, Մարկե, Պապական մարզ - օգոստոսի 27, 1574, Ֆոսոմբրոնե, Պեզարո է Ուրբինո, Մարկե, Պապական մարզ), իտալացի բժիշկ, անատոմ։
Սովորել է Հռոմում։ Եղել է հռոմեական «Սապիենցա» դպրոցի պրոֆեսոր, պապական պալատական բժիշկ։ Գիտական, հատկապես՝ համեմատական անատոմիայի հիմնադիրն է։ Էուստակիո Եվստախիոի աշխատանքների հիմքում ընկած են մարդու և սաղմի օրգանների համեմատական հետազոտությունները և ախտաբանաանատոմիական հերձումները։ «Գիրք լսողության մասին» (1563 թվական) աշխատության մեջ Էուստակիո Եվստախիո առաջինը մանրամասն նկարագրել է մարդու լսողության օրգանը, հայտնաբերել ներքին ականջը քթըմպանային խոռոչին միացնող, այսպես կոչված՝ եվստախյան խողովակը, ստորին սիներակի կիսալուսնաձև փականը։ Ստեղծել է «Անատոմիական աղյուսակներ» (33 նկարով), որը հրատարակվել է 1714 թվականին։


== Ծանոթագրություններ ==
Իգդենբու (ֆիլմ)

Իգդենբու (Զունդուկայ), 1930 թվականին Վոստոկկինոի կողմից թողարկված կինոնկար է։


== Սյուժե ==
ֆիլմը պատմում է Ռուսաստանի Հեռավոր Արևելքում գտնվող գոլդ որսորդերի գյուղի Խորհրդային իշխանության հաստատման ընթացքների մասին։ Իրադարձությունները տեղի են ունենում 1923 թվականին։


== Դերերում ==
Յուն-Շեն Լի – Իգդենբու, որսորդ
Նայխիմ – ճամբարի հեքիմը
Տորտոն – ճամբարի առևտրային
Վ.Տեն – Նաոյա, Իգդենբուի կինը
նկարիչ – Վալենտին Կոմարդենկով
պրեմիերա ԱՄՆ – 1930 թ դեկտեմբերի 1


== Հղումներ ==
«Իգդենբու» ֆիլմը «Ոսկե ծիրան» միջազգային կինոփառատոնի կայքում
(2063) Բախուս

(2063) Բախուս (անգլ.՝ Bacchus), աստերոիդ ապոլոնի ընտանիքում։ Հայտնաբերվել է 1977 թվականի ապրիլի 24-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 1,078132 ա. մ., առավելագույնը մոտենում է 0,7013 ա. մ. հեռավորության վրա և հեռանում 1,455 ա. մ., իսկ Երկրի ուղեծրին Բախուս աստերոիդը նվազագույնը մոտենում է 0,068 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 408,89 երկրային օրվա ընթացքում, իր ուղեծրով շարժվելով միջինում 0,880433 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,43° անկյուն։
Ըստ Տոլենի սպեկտրալ դասակարգման պատկանում է Q դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2063) Բախուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6529) Ռոադս

(6529) Ռոադս (անգլ.՝ Rhoads), աստերոիդ աստերոիդների հիմնական գոտում։ Հայտնաբերվել է 1993 թվականի դեկտեմբերի 14-ին INAS ծրագրի կողմից Պալոմարում։
Միջին հեռավորությունը Արեգակից կազմում է 2,34548 ա. մ., առավելագույնը մոտենում է 2,0398 ա. մ. հեռավորության վրա և հեռանում 2,6512 ա. մ.։ Արեգակի շուրջ մեկ ամբողջական պտույտ է կատարում 1312,04 երկրային օրվա ընթացքում, իր ուղեծրով շարժվելով միջինում 0,274383 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6529) Ռոադս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերեխովշչինա (գյուղ, Պոչինկովսկի շրջան)

Տերեխովշչինա (ռուս.՝ Тереховщина), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալֆոնսո Բոնաֆեդե

Ալֆոնսո Բոնաֆեդե (իտալերեն՝ Alfonso Bonafede, հուլիսի 2, 1976(1976-07-02), Մաձարա դել Վալո), իտալացի քաղաքական գործիչ, Հինգ աստղերի շարժում կուսակցությունից 2013 թվականի մարտի 5-ից Պատգամավորների պալատի անդամ, 2018 թվականի հունիսի 1-ից Իտալիայի արդարադատության նախարար։


== Կենսագրություն ==
Ալֆոնսո Բոնաֆեդեն ծնվել է 1976 թվականի մայիսի 2-ին Մաձարա դել Վալոյում։ Իրավունքի փիլիսոփայության դոկտոր, իրավաբան։ 2009 թվականին մասնակցել է Ֆլորենցիայի քաղաքապետի ընտրություններին, որպես Հինգ աստղերի շարժում կուսակցության թեկնածու՝ հավաքելով ձայների 1,82%-ը։ Պատգամավորների պալատ է ընտրվել 2013 թվականի մարտի 5-ին՝ խորհրդարանական ընտրությունների արդյունքներով, Տոսկանա նահանգի 12-րդ ընտրատարածքից (1300-ից 227 ձայն)։ 2013 թվականի մայիսի 7-ից 2-րդ հանձնաժողովի (արդարադատության) անդամ է, 2015 թվականի հուլիսի 21-ից՝ հանձնաժողովի փոխնախագահ։ 2013 թվականի հունիսի 26-ից նաև նիստեր Է գումարել Իտալիայի Պատգամավորների պալատի բողոքարկման հանձնաժողովում։
2018 թվականի հունիսի 1-ին Կոնտեի կառավարությունում զբաղեցրել է արդարադատության նախարարի պաշտոնը։
2019 թվականի սեպտեմբերի 4-ին պահպանել է պաշտոնը Ջուզեպպե Կոնտեի երկրորդ կառավարության ձևավորման ժամանակ։
2020 թվականի մայիսի 20-ին Սենատը մերժել է Բոնաֆեդեի անվստահության երկու քվեն, որոնցից առաջինը նախաձեռնվել էր աջ կենտրոնների կողմից, իսկ երկրորդը՝ «Ավելի շատ Եվրոպա» խմբակցության կողմից։


== Ծանոթագրություններ ==


== Արտաքին հղումներ ==
Պաշտոնական էջն Իտալիայի պատգմավորների պալատի կայքում(իտալ.)
Ստրաբիչովո

Ստրաբիչովո (ուկրաիներեն՝ Страбичово), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Ստրաբիչովո գյուղում բնակվում էր 3 386 մարդ։ Բնակավայրը զբաղեցնում է 4877 կմ² տարածք։ Բնակչության խտությունը կազմում էր 694,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռիալտո (Կալիֆոռնիա)

Ռիալտո (անգլ.՝ Rialto), քաղաքը գտնվում է  Կալիֆոռնիա նահանգի Սան Բեռնարդինո մարզում, ըստ 2010 թվականի մարդահամարի, ազգաբնակչությունը կազմում է  է 99 171  մարդ։


== Աշխարհագրություն ==
ԱՄՆ մարդահամարի համաձայն Ռեալտոն զբաղեցնում է 57,925 քառակուսի կմ տարածք, որից 57,889 քառակուսի կիլոմետրը ցամաք է և 0,036 քառակուսի կիլոմետրը՝ ջուր։ Ջրային ծածկույթի մակերեսը կազմում է ամբողջ մակերեսի 0,06 % -ը։
ՙ


== Ժողովրդագրական վիճակագրություն ==
2010 թվականի մարդահամարի տվյալներով Ռիալտոյում բնակվում է 99 171 մարդ։ Մեկ քառակուսի կիլոմետր տարածքում բնակչության միջին խտությունը կազմում է 1713,1 մարդ։ Ըստ նույն մարդահամարի տվյալների, այստեղ բնակեցված են՝  43 592 (44 %) — սպիտակամորթներ, 16 236 (16,4 %) — սևամորթներ կամ աֆրիկոամերիկացիներ, 2258 (2,3 %) — ասիացիներ, 1062 (1,1 %) — ամերիկացիներ, 361 (0,4 %) —Խաղաղ օվկիանոսի ափերից եկածներ, 30 993 (31,3 %) — այլ ազգեր, 4669 (4,7 %) — խառնածիններ։ Իսպաներեն և լանիներեն լեզուներով խոսում են ազգաբնակչության 67,6 % -ը։
Մարդահամարի տվյալների համաձայն, ազգաբնակչության տարիքային խմբերը դասավորվում են հետևյալ կերպ.
մինչև 18 տարեկան` 32 604 մարդ (32,9 %),
18 - 24 տարեկան՝ 12 204 մարդ (12,3 %),
25 - 34 տարեկան՝ 13 582 մարդ (13,7 %),
35 - 49 տարեկան՝ 19 561 մարդ (19,7 %),
50 - 64 տարեկան՝ 14 314 մարդ (14,4 %),
65 տարեկան և ավելի՝ 6 906 մարդ (7 %):
Կանայք կազմում են բնակչության  51,4 % (50 926 մարդ), տղամարդիկ՝ 48,6 % (48 245 մարդ)։


== Ծանոթագրություններ ==
Ֆուտբոլային լիգայի գավաթ 1974-75

Ֆուտբոլային լիգայի գավաթ 1974-75, Ֆուտբոլային լիգայի գավաթի 75-րդ խաղարկությունն է, որում հաղթեց «Աստոն Վիլլա» ֆուտբոլային ակումբը։
Զբիգնև Զալուսկի

Զբիգնև Զալուսկի (լեհ.՝ Zbigniew Załuski, հուլիսի 31, 1926(1926-07-31), Կիվերցի, Վոլինի մարզ, Ուկրաինական ԽՍՀ, ԽՍՀՄ - մարտի 5, 1978(1978-03-05), Վարշավա, Լեհաստանի Ժողովրդական Հանրապետություն), լեհ սպա, գրող և խորհրդարանի անդամ։


== Կենսագրություն ==
Ծնվել է Վոլինի վոևոդությունում։ 1940 թվականին՝ խորհրդային զորքերի ներխուժումից շատ չանցած, աքսորվել է Ղազախստան։ 1944 թվականին՝ Լեհաստանի Ժողովրդական Հանրապետության զորքին միանալուց հետո, նա մասնակցել է Կոլբերգի և Բեռլինի մարտերին։ Զալուսկին միացել է Լեհ աշխատավորների կուսակցությանը և հաճախել Քաղաքական կրթության ակադեմիա, ի վերջո հասել է մինչև գնդապետի կոչման։
Որպես խմբագիր աշխատել է Wojsko Ludowe (Ժողովրդական բանակ) ամսագրում և գրել մի շարք գրքեր ռազմի և Լեհաստանի պատմության մասին։ Զալուսկին եղել է նաև որոշ ֆիլմերի սցենարիստ և խորհրդատու։

1969 թվականին նա Լեհաստանի միավորված աշխատավորական կուսակցության կողմից ընտրվել է Սեյմի անդամ և պատգամավոր եղել մինչև մահ։ 1974 թվականին դարձել է լեհ-խորհրդային բարեկամության վարչական խորհրդի անդամ։ Զալուսկին մինչև մահ Լեհաստանի գրողների միությունում գլխավորել է Լեհաստանի միավորված աշխատավորական կուսակցության սկզբնական կազմակերպությունը։ Մահացել է սրտամկանի ինֆարկտից։


== Հրապարակախոսություններ ==
Siedem polskich grzechów głównych
Wojsko polskie — ojczyzny wierna straż
Polacy na frontach II wojny światowej
Czterdziesty czwarty
Finał 1945
Przepustka do historii


== Ֆիլմագրություն ==
Այնուհետև կտիրի լռություն (լեհ.՝ Potem nastąpi cisza) – 1965
Ուս ուսի / Ուղղություն դեպի Բեռլին (լեհ.՝ Kierunek Berlin) – 1968
Վերջին օրերը (լեհ.՝ Ostatnie Dni) – 1969
Ազատագրում – 1969-1971
Լեգենդը (լեհ.՝ Legenda) – 1970
Հաղթանակ (լեհ.՝ Zwycięstwo) – 1974
Ազատության զինվորներ – 1977


== Ծանոթագրություններ ==


== Արտաքին հղումներ ==
Զվիգնև Զալուսկին Filmpolsky կայքում
Պարչին

Պարչին(սերբ.՝ Парчин), գյուղ, որը գտնվում է Սերբիայի հանրապետության Ալեքսանդրովացի շրջանում։


== Բնակչություն ==
Ըստ 2002 թվականին կատարված մարդահամարի գյուղում բնակվում են 266 մարդ։


== Ծանոթագրություններ ==